CELEX: 52008DP0326
Language: et
Date: 2008-07-08 00:00:00
Title: Witold Tomczaki puutumatuse äravõtmise taotlus Euroopa Parlamendi 8. juuli 2008 . aasta otsus Witold Tomczaki puutumatuse äravõtmise taotluse kohta (2008/2078(IMM))

3.12.2009   
            
            
               ET
            
            
               Euroopa Liidu Teataja
            
            
               CE 294/81
            
         Teisipäev, 8. juuli 2008Witold Tomczaki puutumatuse äravõtmise taotlus
   P6_TA(2008)0326
   Euroopa Parlamendi 8. juuli 2008. aasta otsus Witold Tomczaki puutumatuse äravõtmise taotluse kohta (2008/2078(IMM))
   2009/C 294 E/20
   
      Euroopa Parlament,
   võttes arvesse Varssavi riigiprokuröri asetäitja taotlust Witold Tomczaki puutumatuse äravõtmiseks seoses Varssavi (Poola) ringkonnaprokuratuuri (Warszawa Śródmieście Północ) läbiviidava kriminaalmenetlusega, mis esitati 14. detsembril 2007. aastal, edastati Poola peaprokuröri poolt 31. jaanuaril 2008. aastal ja millest anti teada 10. märtsi 2008. aasta täiskogu istungil;
   olles vastavalt kodukorra artikli 7 lõikele 3 Witold Tomczaki 28. mail 2008. aastal ära kuulanud;
   võttes arvesse 8. aprilli 1965. aasta Euroopa ühenduste privileegide ja immuniteetide protokolli artikleid 9 ja 10 ning otsestel ja üldistel valimistel Euroopa Parlamenti esindajate valimist käsitleva 20. septembri 1976. aasta akti artikli 6 lõiget 2;
   võttes arvesse Euroopa Ühenduste Kohtu 12. mai 1964. aasta ja 10. juuli 1986. aasta otsuseid (1);
   võttes arvesse Poola põhiseaduse artiklit 105;
   võttes arvesse kodukorra artikli 6 lõiget 2 ja artiklit 7;
   võttes arvesse õiguskomisjoni raportit (A6-0277/2008),
   
               A.
            
            
               arvestades, et Witold Tomczak valiti Sejmi (Poola parlamendi alamkoda) 21. septembril 1997 ja 23. septembril 2001.; arvestades, et pärast ühinemislepingu allkirjastamist 16. aprillil 2003. aastal sai temast vaatleja; arvestades, et ta oli 1. maist 2004 kuni 19. juulini 2004 Euroopa Parlamendi liige; arvestades, et ta valiti Euroopa Parlamenti 13. juunil 2004 ja tema ametiaeg Poola parlamendis lõppes 16. juunil 2004.;
            
         
               B.
            
            
               arvestades, et Witold Tomczakit süüdistatakse kahju tekitamises kuni 39 669 Poola zloti ulatuses (ligikaudu 11 500 eurot) skulptuurile „Üheksas tund” („The Ninth Hour”), mis kujutab meteoriiditabamuse saanud paavst Johannes Paulus II, Varssavi Zachęta galeriis 21. detsembril 2000. aastal, mis on vastuolus Poola kriminaalseadustiku artikli 288 lõikega 1 (2);
            
         
               C.
            
            
               arvestades, et Varssavi ringkonnaprokuratuur on kogunud tõendeid Witold Tomczaki vastu, kuid viimane on keeldunud küsimustele vastamast seoses Zachęta galeriis aset leidnud sündmusega;
            
         
               D.
            
            
               arvestades, et Witold Tomczak väidab, et skulptuuri vastu suunatud tegevusega püüdis ta kaitsta enda ja teiste inimeste usulisi tundeid, samuti kaitsta paavsti väärikust; arvestades, et ta vaidlustab tema poolt väidetavalt tekitatud kahju suurust ja on igal juhul veendunud, et tema käitumine oli suunatud kõrgema väärtuse – paavsti au Poola katoliiklaste silmis – kaitsele;
            
         
               E.
            
            
               arvestades, et saadud teabe põhjal ei ole Witold Tomczakil parlamendiliikme puutumatust ühegi väite puhul, millele on Euroopa Parlamendi presidendi tähelepanu juhitud,
            
         
               1.
            
            
               otsustab Witold Tomczakilt puutumatuse ära võtta;
            
         
               2.
            
            
               teeb presidendile ülesandeks edastada käesolev otsus ja vastutava parlamendikomisjoni raport viivitamatult Poola Vabariigi pädevale asutusele.
            
         
      (1)  Otsus kohtuasjas 101/63: Wagner v. Fohrmann ja Krier, EKL 1964, lk 383 ning otsus kohtuasjas 149/85: Wybot v. Faure ja teised, EKL 1986, lk 2391.
   
      (2)  Kõnealuses artiklis sätestatakse järgmist: Isik, kes hävitab, kahjustab või muudab kasutamiskõlbmatuks teise isiku vara, karistatakse 3 kuu kuni 5 aasta pikkuse vabadusekaotusega (poolakeelne originaal: Kto cudzą rzecz niszczy, uszkadza lub czyni niezdatn1 do u¿ytku, podlega karze pozbawienia wolnoœci od 3 miesiêcy do lat 5).